kardosdrur/scandi-wiki huggingface dataset:
Ondskabens hotel (film)

Ondskabens hotel er en film af Stanley Kubrick fra 1980 baseret på Stephen Kings roman af samme navn.

Handling 

Jack Torrance er en tidligere alkoholiker og uddannet lærer, der mangler penge og ro til at skrive sit teaterstykke. Derfor tager han jobbet som vinteropsynsmand på bjerghotellet Overlook. Med sig bringer han sin kone Wendy og sønnen Danny på 6 år.

Overlook har en ret broget og voldelig historie, hvilket Danny finder ud af på grund af hans evne til at "skinne", en form for telepati.
En gammel historie fortæller at der engang boede en familie, hvor faderen også skulle være opsynsmand en vinter. Han blev sindssyg og terroriserede sin familie, to tvillingedøtre og hans kone, og disse går igen i flere scener i filmen.

Hotellet, der til en vis grad er levende eller besat, har brug for Dannys evner og kræfter og prøver derfor at besætte ham. Danny kæmper dog imod denne besættelse, og hotellet vender sig derfor mod Jack.

Dette viser sig at være en del nemmere på grund af Jacks alkoholproblem og opfarende temperament. Jack bliver snart offer for hotellets indflydelse og begynder at terrorisere sin familie. En kamp udspiller sig mellem hotellet, personificeret af Jack, på den ene side og Danny på den anden side.

Et kendt citat er hvor Jack Torrance bryder igennem badeværelsesdøren med en brandøkse, mens han råber "Here's Johnny".

Medvirkende 

 Jack Nicholson – Jack Torrance
 Shelley Duvall – Wendy Torrance
 Danny Lloyd – Danny Torrance (Jack og Wendys søn)
 Scatman Crothers – Dick Hallorann (Overlook Hotels chefkok)
 Barry Nelson – Stuart Ullman (Overlook Hotels direktør)
 Philip Stone – Delbert Grady
 Joe Turkel – Lloyd (bartender)

Taglines 
 A Masterpiece Of Modern Horror
 The tide of terror that swept America IS HERE
 All work and no play make Jack a dull boy...
 Stanley Kubrick's epic nightmare of horror
 The Horror is driving him crazy
 He Came As The Caretaker, But This Hotel Had Its Own Guardians – Who'd Been There A Long Time
 Some places are just like humans, some shine and some don't

Trivia 
 Timberline Lodge ved Mount Hood i Oregon udgør det ydre af Overlook Hotel, mens det indre er lavet i studie i London. I bogen er værelse 217 hjemsøgt, men Timberlines direktion bad om ikke at bruge dette nummer, så det blev i stedet det ikke-eksisterende værelse 237.
 Danny Lloyd, der spiller drengen Danny, var 6-7 år, da filmen blev indspillet, og indspilningerne blev tilrettelagt, så han ikke opdagede, at det var en gyser, han spillede med i.
 En dokumentarfilm om indspilningen af Ondskabens hotel blev lavet af Stanley Kubricks datter Vivian Kubrick.

Referencer

Eksterne Henvisninger 

Film baseret på bøger
Amerikanske film fra 1980
Gyserfilm fra USA
Gyserfilm fra Storbritannien
Film instrueret af Stanley Kubrick
Spøgelsesfilm
Film baseret på Stephen Kings bøger
Film om Hjemsøgte huse
Psykologiske gyserfilm
Britiske film fra 1980
Undergrundsmusik

Undergrundsmusik  er betegnelsen for musikalske genrer med lille eller ingen appel til den brede musikindustri i form af bl.a radio og fjernsyn, og som følge deraf sjældent bliver kendt af andre end dem, som bevidst opsøger musikken. 

Kunstnerne er ofte tilknyttet et konkret miljø eller spillested og ordet ”scene” bliver brugt når der er tale om en vis ensartethed i genren eller der opstår et miljø med musikken i centrum, som det f.eks. er tilfældet for hiphop, metal, indie, no wave, punk m.m. 

Man vender sig typisk mod sig selv og udvikler genrer og udtryk uafhængigt af masssemedier. I flere undergrundscener er der en udbredt skepsis eller modstand overfor store, kommercielt drevne pladeselskaber og sommetider driver scenerne deres egne pladeselskaber, som eksempelvis selskabet Kick’ N Punch Records i Danmark som var hovedistrubøren af dansk undergrundspunk.

Musikgenrer
Judas Makkabæeren

Judas Makkabæeren (hebraisk יהודה המכבי, translittereret: Yehudah HaMakabi) var tredje søn af den jødiske præst Mattatias. Han ledte Makkabæeroprøret mod Seleukiderne (født 100, død 160 f.Kr.). Tilnavnet Makkabæeren kommer fra det syriske ord maqqaba (hammer), og han fik det som anerkendelse for sin styrke i kamp.

I 175 f.Kr. blev seleukiden Antiokus IV Epifanes kejser og iværksatte en kampagne mod jøderne i Palæstina for at forene de græske elementer i det seleukidiske rige, knuse den jødiske religion og hellenisere jøderne. Judas Makkabæeren ledede oprøret mod den brutale undertrykkelse. 

Händels oratorium Judas Makkabæus handler om alt det.

Referencer 

Jøder
Jødisk historie
Personer i Det Gamle Testamente
Makkabæerne
Det anckerske Legat

Det anckerske Legat oprettet i 1857 af Carl Andreas Ancker (1828—1857). Legatet var bestemt til at uddeles hvert år i fire portioner à 900 rigsdaler til en digter, en komponist, en maler og en billedhugger til brug for en studierejse til udlandet i ca. ½ år.

Carl Andreas Anckers far, grosserer Andreas Ancker, drev en ”klædekræmmerforretning”. Sønnen var uddannet i landbrug i i Würtemberg. Da han kom hjem, købte hans far Mørkhøjgård i Gladsaxe til ham. Da faderen kort efter døde, arvede han ca. 1 mil. kr. og levede resten af sit korte liv som uafhængig. Han var interesseret i kunst af alle slags og var en bekendt af M.A. Goldschmidt, der efter sigende opfordrede ham til at indskrive et rejselegat i sit testamente. I september 1857 blev han gift, men allerede to måneder efter døde han af et slagtilfælde.

Legatmidlerne skulle uddeles af bl.a. Johan Ludvig Heiberg, H. W. Bissen, Niels W. Gade,  J.P.E. Hartmann og August Winding. Kulturministeriet skulle have myndighed over legatet og udpege efterfølgerne til de oprindelige forvaltere. Senere sad bl.a. Christian Winther, Frederik Paludan-Müller, H.V. Kaalund, M.A. Goldschmidt, Carl Ploug, Christian Richardt, Edvard Lembcke og Ernst von der Recke i komiteen. 

Legatkapitalen var på 86.500 rdl. eller omregnet 173.000 kr. Hvis man antager, at en håndværker i 1857 havde en årsindtægt svarende til 800 kr., ville 173.000 kr. udgøre ca. 216 årslønninger. Hvis man antager at en håndværkerløn i dag er 350.000 kr. pr. år, ville en lignende kapital i dag være over 75 mil. kr. Fra begyndelsen var legatportionerne på 900 rdl./1800 kr., hvilket efter samme regnemåde som ovenfor svarer til ca. 785.000 kr. Disse omregninger er naturligvis behæftet med store usikkerheder, men der er ikke tvivl om, at rejselegatet har været en indflydelsesrig institution i kulturlivet i hvert fald frem til 2. verdenskrig. 

Komponisten Knudåge Riisager skrev et indlæg i Dansk Musik Tidsskrift 1935 nr. 2, hvori han i skarpe vendinger bebrejder komponistforeningen, at den ikke har viderebragt en meddelelse om ændrede ansøgningsfrister for Det anckerske Legat. Samtidig omtaler han det som ”det eneste legat af virkelig betydning for danske komponister”. Mange af legatets modtagere er i dag ukendte, men  også nogle af de mest kendte som  Henrik Pontoppidan, P.C. Skovgaard, Constantin Hansen, Erik Henningsen, Fini Henriques, Carl Nielsen, Rued Langgaard, Vilhelm Lundstrøm, Svend Wiig Hansen, Hein Heinsen, Anders Kirkegaard, Pia Tafdrup, H.C. Branner, Hans Kirk, Thit Jensen, Martin Andersen Nexø og mange andre.

Kilder 
Denne artikel er skrevet på baggrund af en biografi af Alfred Ipsen i Forfatterbogen, udgivet af Dansk Forfatterforening på Det Nordiske Forlag 1898.

Eksterne henvisninger 
 Liste over digtere, som har modtaget legatet .
 Liste over andre modtagere af legatet .

Legater fra Danmark
Etableret i 1857
Hædersbevisninger fra Danmark
Kvalitativt forskningsinterview

Kvalitativt forskningsinterview er særlig for for interviewmetode til indsamling af kvalitativ empirisk data. Denne bruges i mange forskellige videnskabelige og faglige sammenhænge inden for f.eks. psykologi, samfundsvidenskab og humaniora. Det kvalitative forskningsinterview defineres forskelligt ud fra hvilken faglig disciplin, det indgår i som metode til frembringelse af viden. Metoden bruges til at indsamle eller skabe viden og analysere viden gennem interviewet. Formålet med det kvalitative forskningsinterview er opnå nuancerede beskrivelser i interviewsamtalen omkring et givent emne. Oftest er formålet at opnå detaljeret viden, hvor det interviewede subjekts livsverden danner ramme. Steinar Kvale beskriver den kvalitative interviewteknik indgående i sine tekster. 

Kvalitativ metode i samfundsvidenskab
Paul K. Davis

Paul K. Davis (født 1952 i Texas) er en amerikansk militærhistoriker. Han har taget sin ph.d. fra King's College London og arbejdet som konsulent for den amerikanske tænketank RAND. For nuværende har han en undervisningsposition ved T.M.I.—The Episcopal School of Texas.

Udvalgt bibliografi 
 Deterrence and Influence in Counterterrorism: A Component in the War on Al Qaeda 
  Toward a Conceptual Framework for Operational Arms Control in Europe's Central Region 
 Portfolio-analysis Tool for Missile Defense 
 100 Decisive Battles: From Ancient Times to the Present  
 Besieged: 100 Great Sieges from Jericho to Sarajevo  
 Encyclopedia of Warrior Peoples & Fighting Groups  
 Encyclopedia of Invasions and Conquests: from ancient times to the present 

Historikere fra Storbritannien
Tjek fødselsår
Personer fra Texas
Húsar

Húsar er en bygd og fra 1931 en kommune på østkysten og den sydlige del af øen Kalsoy på Færøerne.

Húsar blev en selvstændig kommune, da Kunoyar, Mikladals og Húsa kommuna deltes i tre i 1931. Kommunen omfatter bygderne Húsar og Syðradalur på den sydlige del af Kalsoy. Den 1. januar 2012 havde Húsa kommuna 50 indbyggere, mod 140 i 1960. I lighed med andre udkantskommuner på Færøerne oplevede Húsar stor fraflytning i 1960- og 1970-erne. Nedgangen i indbyggertallet i perioden 1960–1995 svarede til 61 % af den samlede befolkningen for Húsars vedkommende. Størsteparten af kommunens beskæftigede er tilknyttet primærerhvervene, med fiskeri og husdyrhold som dominerende næringsveje.
Magni Garðalið er Borgmester siden 2012.

Fra Syðradalur sejler en bilfærge to til tre gange daglig til Klaksvík. Der er busforbindelse to til tre gange daglig til Mikladalur og Trøllanes.

Den gamle kirke var efterhånden ubrugelig. Den nye kirke blev indviet 1920. Efter monopolhandelens ophør i 1856 havde den frie handel gode vilkår, (særlig med fisk) gjorde at mange familier fik muligheder for at flytte til de små bygder og der blev behov for mere plads. Kirkebyggeriet tømte ikke kun kirkekassen i Norðoya prestagjaldi, men også samtlige kirkekasser på Færøerne. Den gamle kirkegård nord for Gjógvaránna minder om at Húsar er den ældste bygd på Kalsoy.

Politik 
Kommunestyret i Húsa kommuna har tre medlemmer, og ved kommunevalget i 2008 blev alle valgt som uafhængige uden nogen valglister. Ved samme valg blev der ikke valgt nogen fra Kalsoy til byrådet i Klaksvíkar kommuna. Etter reformen hvor de gamle valgkredse, deriblandt Norðoyar, bortfaldt fra og med Lagtingsvalget 2008, blev også øens indflydelse på landsplan svækket. Magni Garðalíð blev valgt til kommunalbestyrelsen i Húsa kommuna første gang i 2004, da Bjørn Kalsø ikke stillede op til genvalg. Garðalíð var borgermester fra 1. januar 2005 til 2008 og igen fra 2012.

Eksterne henvisninger 

Byer på Færøerne
Trogir

Trogir (, , ) er en historisk havneby i Kroatien. Byen ligger ved Adriaterhavet 27 km vest for Split og har 13.192(2011) indbyggere.

Trogirs historiske bymidte blev optaget på UNESCOs Verdensarvsliste i 1997 som et eksempel på en by, der har bibeholdt sin overordnede plan over en meget lang årrække.

I 2014 blev Battle of the Nations afholdt i Trogir.

Eksterne henvisninger 

Byer i Kroatien
Verdensarvsområder i Kroatien
Maribo Ladegård

Maribo Ladegaard er en gammel Hovedgård, som nævnes første gang i 1359. Kaldt Maribo Ladegaard fra 1714 og er nu en avlsgård under Knuthenborg. Gården ligger i Maribo Domsogn, Musse Herred, Maribo Amt, Maribo Kommune.

Maribo Ladegaard er på 122 hektar

Ejere af Maribo Ladegaard 

 (1359-1360) Benedict Ahlefeldt 
 (1360-1388) Benedict Ahlefeldt 
 (1388-1396) Conrad Cort Moltke
 (1396-1408) Dronning Margrete 
 (1408-1621) Maribo Kloster
 (1621-1665) Sorø Akademi
 (1665-1693) Kronen
 (1693-1694) Margrethe Wilders gift Werdelman
 (1694-1697) Eggert Christopher von Knuth 
 (1697-1714) Søster Corneliusdatter Lerche gift von Knuth
 (1714-1736) Adam Christopher lensgreve Knuth 
 (1736-1747) Ide Margrethe Reventlow gift Knuth
 (1747-1776) Eggert Christopher lensgreve Knuth 
 (1776-1802) Johan Henrik lensgreve Knuth
 (1802-1818) Frederik lensgreve Knuth 
 (1818-1856) Frederik Marcus lensgreve Knuth 
 (1856-1876) Eggert Christopher lensgreve Knuth 
 (1876-1888) Adam Wilhelm lensgreve Knuth 
 (1888-1920) Eggert Christopher lensgreve Knuth 
 (1920-1967) Frederik Marcus lensgreve Knuth 
 (1967-1970) Frederik Marcus lensgreve Knuth / Adam Wilhelm Josef greve Knuth 
 (1970-1997) Adam Wilhelm Josef lensgreve Knuth 
 (1997-2001) Adam Wilhelm Josef lensgreve Knurh / Charlotte Birgitte Bille-Brahe-Selby lensgrevinde Knuth
 (2001-2006) Adam Wilhelm Josef lensgreve Knuth / Charlotte Birgitte Bille-Brahe-Selby lensgrevinde Knuth / Adam Christoffer greve Knuth 
 (2006-) Adam Christoffer greve Knuth

Ekstern henvisninger 
 Knuthenborg Safari-Park
 Maribo Ladegaard - fra Dansk Center for Herregårdsforskning

Kilder 
 J. P. Trap: Danmark 5.udgave, Kraks Landbrug

Herregårde i Maribo Amt
Herregårde i Lolland Kommune
Orebygård

Orebygaard er en gammel hovedgård, som nævnes første gang i 1231. Gården ligger i Sakskøbing Landsogn, Musse Herred, Maribo Amt, Guldborgsund Kommune. Hovedbygningen er opført i 1578-1587 ved Hans van Steenwinckel den ældre og ombygget i 1872-1874 ved Ove Petersen. Hovedbygningen og parken på 10 hektar blev i 2001 solgt fra godset, og tilhører nu Hans Michael Jebsen.

Orebygaard Gods er på 840 hektar med Rodsnæs

Altertavlen fra Orebygårds ny nedrevede kapel findes på Nationalmuseet.

Ejere af Orebygaard 

 (1231-1315) Kronen
 (1315-1336) Sivert Lauridsen Grubendal
 (1336-1370) Sivert Sivertsen Grubendal
 (1370-1380) Erik Sjællandsfar
 (1380) Bodil Eriksdatter Sjællandsfar gift Blaa
 (1380-1394) Laurids Jensen Blaa
 (1394-1422) Sivert Lauridsen Blaa / Oluf Lauridsen Blaa
 (1422-1449) Sivert Lauridsen Blaa
 (1449-1456) Oluf Lauridsen Blaa
 (1456-1470) Anne Sivertsdatter Blaa gift Bølle / Peder Olufsen Blaa / Jørgen Olufsen Blaa / Jacob Olufsen Blaa / Erik Olufsen Blaa
 (1470-1474) Jacob Olufsen Blaa
 (1474-1476) Peder Olufsen Blaa
 (1476-1503) Jacob Olufsen Blaa
 (1503) Inger Hansdatter Pøiske gift Blaa
 (1503-1504) Barbara Eriksdatter Blaa gift Huitfeldt
 (1504-1529) Otte Clausen Huitfeldt
 (1529-1535) Barbara Eriksdatter Blaa gift Huitfeldt / Mads Eriksen Bølle / Eiler Eriksen Bølle
 (1535-1539) Mads Eriksen Bølle
 (1539-1562) Erik Madsen Bølle
 (1562) Birgitte Eriksdatter Bølle gift Gjøe
 (1562-1584) Christoffer Gjøe
 (1584-1595) Birgitte Eriksdatter Bølle gift Gjøe
 (1595-1616) Axel Ottesen Brahe
 (1616-1618) Falk Axelsen Brahe
 (1618-1630) Jakob Ulfeldt
 (1630-1636) Frantz Jakobsen rigsgreve Ulfeldt
 (1636-1657) Flemming Jakobsen Ulfeldt
 (1657-1660) Anne Elisabeth von der Groeben gift Ulfeldt
 (1660) Sophie Flemmingsdatter Ulfeldt
 (1660-1676) Christian Christoffer greve Holck
 (1676-1724) Hilleborg Christiansdatter komtesse Holck
 (1724-1774) Christian Christoffer greve Holck
 (1774) Gustav Frederik greve Holck-Winterfeldt / Henrik de Flindt
 (1774-1804) Poul Abraham lensbaron Lehn
 (1804) Christiane Henriette Hartvigsdatter von Barner gift (1) Kaas (2) Rosenørn
 (1804-1811) Otto Ditlev lensbaron Kaas-Lehn
 (1811-1820) Christiane Henriette Hartvigsdatter von Barner gift (1) Kaas (2) Rosenørn
 (1820-1847) Henrik Christian lensbaron Rosenørn-Lehn
 (1847-1860) Christiane Henriette Hartvigsdatter von Barner gift (1) Kaas (2) Rosenørn
 (1860-1892) Otto Ditlev lensbaron Rosenørn-Lehn
 (1892-1899) Christian Conrad Sophus lensbaron Rosenørn-Lehn
 (1899-1935) Frederik Marcus lensbaron Rosenørn-Lehn
 (1935-1970) Christian Carl Otto lensbaron Rosenørn-Lehn
 (1970-2001) Michael Johannes baron Rosenørn-Lehn
 (2001-) Michael Johannes baron Rosenørn-Lehn (godset)
 (2001-) Hans Michael Jebsen (hovedbygningen + parken)

Ekstern henvisninger 

 Orebygaard - fra Dansk Center for Herregårdsforskning 
 Orebygaards Kapel (nedbrudt) hos danmarkskirker.natmus.dk (Danmarks Kirker, Nationalmuseet)

Kilder 
 J.P. Trap: Danmark 5.udgave, Kraks Landbrug

Herregårde i Guldborgsund Kommune
Herregårde i Maribo Amt
Fredede slotte og herregårde i Danmark
Ed Wood (film)

Ed Wood er en amerikansk film fra 1994, instrueret af Tim Burton. Filmen fortæller historien om "verdens dårligste filminstruktør", den excentriske transvestit Edward D. Wood jr., der spilles med stor, ukuelig entusiasme af Johnny Depp.

Filmen blev en publikumsucces og vandt et hav af priser. Bl.a. vandt skuespilleren Martin Landau en Oscar og en Golden Globe for sin skildring af den aldrende, morfinafhængige horrorstjerne Bela Lugosi, og Rick Baker m.fl. vandt en Oscar for Landaus makeup. På filmfestivalen i Cannes blev Tim Burton nomineret til en Guldpalme som Bedste Instruktør.

Siden filmen er Edward D. Wood jr. hyppigt blevet omtalt blot som "Ed Wood", hvilket dog kun var hans kælenavn.

Medvirkende 
 Johnny Depp (Edward D. Wood jr.)
 Martin Landau (Bela Lugosi)
 Sarah Jessica Parker (Dolores Fuller)
 Patricia Arquette (Kathy O'Hara)
 Jeffrey Jones (Criswell)
 G.D. Spradlin (Reverend Lemon)
 Vincent D'Onofrio (Orson Welles)
 Bill Murray (Bunny Breckinridge)
 Mike Starr (Georgie Weiss)
 Max Casella (Paul Marco)
 Brent Hinkley (Conrad Brooks)
 Lisa Marie (Vampira)
 George "The Animal" Steele (Tor Johnson)
 Juliet Landau (Loretta King)

Eksterne henvisninger 

 
 The Tim Burton Collective: Ed Wood 

Ed Wood
Ed Wood
Ed Wood
Film i sort-hvid
Ed Wood
Film baseret på virkelige begivenheder
Biografiske film fra USA
Engelsksprogede film
Toy Commander

Toy Commander, kendt som Totsugeki! Teketeke!! Toy Ranger i Japan, er et action spil til Sega Dreamcast lavet af No Cliché og udgivet af Sega.

I spillet skal spilleten gennem fuldføre missioner ved styring af legetøj i form af køretøjer og luftbårne fartøjer. Disse missioner finder sted i forskellige rum i et hus. I spillet er en battle funktion er tilgængelig, som gør det muligt at spille op til fire spillere samtidigt.

Steder i spillet (rum) 
 Køkken og spisestue
 Børnenes værelse
 Entré
 Soveværelse 
 Garage og værksted 
 Loftskammer
 Stue og drivhus 
 Kælder 
 Gemte steder: Snegleræs 
 Gemte steder: Juletræ

Eksterne henvisninger 

Dansk anmeldelse af Toy Commander på www.geekculture.dk 

Computerspil fra 1999
Dreamcast-spil
No Cliché

No Cliché er et fransk spiludviklingsfirma som lavede spil til Sega Dreamcast. Firmaet var tidligere kendt som Adeline Software før de blev opkøbt af Sega. No Cliché er bedst kendt for deres Dreamcast titel, Toy Commander.

No Cliché splittedes dog da Sega Europe i 2001 bestemte sig for at stoppe produktionen af Dreamcast-spil i Europa. Derefter lå No Cliché stille hen, men Adeline Software fortsatte med at være aktive indtil de gik konkurs i juli, 2004.

Spil

Sega Dreamcast 
 Toy Commander (1999)
 Toy Racer (2001)
 Agartha (annulleret)

Etableret i 1993
Computerspilsvirksomheder fra Frankrig
Tilburgse Kermis

"De Tilburgse Kermis, er det største rejsende tivoli fra Benelux og Skandinavien og afholdes hvert år i ti dage op til det sidste søndag i juli måned. Det bliver organiseret i byen Tilburg i provinsen Nord-Brabant i Nederlandene. Det er ikke en slags forlystelsespark som Tivoli eller Bakken i København som er permanente parker, da denne evenement kun findes sted i 10 dage. Tivoliet er kendt i hele Europa.

Hvert år er der cirka 230 til 240 forlyster fra ind- og udland der stilles op i byens gader i en lang række af 4,5 kilometer som skærer midt gennem byen, med kun et vej der holdes åben. Årligt får dette arrangement omkring 1 million besøgende og dermed er den en af de best bsøgte i Nederlandene.

I 2010 (16. – 25. juli) bestod De Tilburgse Kermis 440 år. Tivoliet er blevet en modern en af slagsen. Nye forlystelser får ofte debut på det nederlandske tivoli sæson. Der er dog stadig plads til de nostalgiske forlystelser fra to århundrede tilbage.

Den sidste aften bliver tivoliet afsluttet med et rituelt begravelse. Klokken 22 lukker alle forlystelser og samler interesserede foran den store Heuvelse Kerk hvorfra et procession føres til begravesespladsen Piushaven. Her bliver tivoliet begravet klokken 23 med et brag af et fyrværkerishow på 15 minutter, som er arrangeret af det Tilburgske brandvæsen.

Temaer 
Hvert år har bestemte dage en tema:
 Lørdag: Oranje zaterdag – Orange lørdag: Alle forlystelser spiller nederlandsk sprogende musik.
 Mandag: Roze maandag – Lyserød mandag: Denne dag er især åben for homoseksuelle.
 Tirsdag: Gehandicapten – Tirsdag morgen er for handicappede.
 Onsdag: Woensdag kindermiddag – Børnemiddag
 Torsdag: Caraïbische Donderdag – Caraibisk torsdag (carnaval)
 Fredag: Seniorendag – Seniorsendag
 Søndag: Begrafenis – Begravelse af arrangementet.

Lokationer 
Tilburgs Tivoli har faste steder hvor forlystelser bliver placeret.

Tivoli i tal

Trivia 
 Mandagen, inden åbningen, lukkes der for trafikken på de pågældende gader. Herefter får de forlystelsesfirmaer tid til at bygge deres forlystelser, og testkøre dem. Ofte bliver lokale unge brugt for mindre arbejde.
 Efter tivoliet lukker bliver der begyndt med at skille forlystelser ad. Om onsdagen er gadene åben igen for trafikken.
 Roze Maandag afholdes i 2011 for tyvende gang.
 Alle forlystelser bliver forsynet med i total 350.000 kWh elektricitet.
 I denne periode fjernes 10 busstoppesteder og deres vagtrum, 8 reklameskilter, 165 cykelbøjler, 30 trafiklys, 50 lygtepæle og andre forhindring af kommunernes medarbejdere.
 Mere end 1000 mennesker som er forbundet med de enkelte forlystelses firmaer bor på et særligt Kermisterrein (Tivoliareal) lidt udenfor byen.

Kilder 

 Wijffels, L. (2002) Draaiboek van een kermisgek. De Tilburgse kermis in de jaren 60. Zaltbommel: uitg. Europese bibliotheek.
 detilburgsekermis.nl Den officielle hjemmeside af de Tilburgse Kermis. 
 kermistilburg.nl Kommunens hjmmesiden om de fire tivolier i kommunegrænsen i Tilburg. 

Videoer
 Videoer fra YouTube

Forlystelser
Nederlandene
Walter og Trofast

Walter og Trofast (engelsk: Wallace & Gromit) er navnene på to animerede figurer i modellervoks, samt hovedrolleindehaverne i en række Oscarbelønnende stop motion-film af animatoren Nick Park fra Aardman Animations.

Der er hidtil lavet 3 korte film af en halv times varighed og en enkelt spillefilm. Endvidere er de første tre film blevet klippet sammen til filmen Walter og Trofasts utrolige eventyr.

Personer

Walter 
Walter er en entusiastisk opfinder, der er glad for ost og kiks. Han laver konstant opfindelser til at udføre næsten alt i hans hjem. Der dog tit problemer med disse opfindelser.

Han er løst baseret på Nick Parks far.

Trofast 
Trofast er Walters hund. Han er født den 12. februar. Trofast er yderst loyal overfor Walter, selv om fejl i Walters opfindelser tit går udover ham. Trofast taler aldrig, men udtrykker sig ved hjælp af kropssprog.

Filmografi 

 Den Store Udflugt (1989)
 De Forkerte Bukser (1993)
 En Tæt Barbering (1995)
 Walter og Trofast's Utrolige Eventyr (2001 – sammensat af de tre første film)
 Cracking contraptions (ingen dansk titel) (2002)
 Walter og Trofast - Det Store Grøntsagskup (2005 – spillefilm)
 A Matter of Loaf and Death på dansk "Et spørgsmål om liv eller brød" (2008)

Eksterne henvisninger 

 

Animationsfilm fra Storbritannien
Fiktive personer